
Ajutise komisjoni moodustamine

1. Asjaolud ja menetluse käik

Tunnustussüsteem „Eestimaa õpib ja tänab“ töötati välja 2010. aastal Euroopa Sotsiaalfondi programmi „Õppe kvaliteedi parendamine õppeasutuste sise- ja õpitulemuste välishindamissüsteemi arendamise kaudu“ raames. Programmi elluviijad on Haridus- ja Teadusministeerium, SA Innove ja Eesti Haridustöötajate Liit. Aasta õpetaja konkursi 2023 ülesannete seas on hariduse kvaliteedist arusaamade ühtlustamine, tunnustuse saanud asutuse tööga võrdlemise võimaluse andmine. Üleriigilise üldharidusasutuste tunnustussüsteemi raames antakse välja järgmised auhinnad: Aasta lasteaiaõpetaja, Aasta klassiõpetaja, Aasta klassijuhataja, Aasta põhikooli aineõpetaja, Aasta gümnaasiumiõpetaja, Aasta kutseõpetaja, Aasta tugispetsialist, Aasta huvihariduse õpetaja, Aasta õppejõud, Aasta õppeasutuse juht, Aasta haridustegu, Aasta hariduse sõber, Riiklik haridustöötaja elutööpreemia. Narva linnas moodustatakse komisjon, mis valib esitatud kandidaatide seast parimad. Tunnustusstatuutide alusel valitakse igast maakonnast, linnast üleriigilisele tasandile igas kategoorias üks kandidaat. Üleriiklik komisjon valib auhinna saajad ning korraldab üleriigilisele tasandile esitatud kandidaatidele tänuürituse.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2 Narva linna põhimääruse punkti 5.7.3 alusel moodustatakse linnavalitsuse ajutisi komisjone linnavalitsuse korraldusega üksikküsimuste läbitöötamiseks. Ajutise komisjoni tegevus lõpeb ülesande täitmisega.
2.3 Haldusmenetluse seaduse § 68 lõike 2 alusel haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.
3. Otsus

Moodustada Narva Linnavalitsuse Aasta õpetaja gala piirkondlik komisjon koosseisus:

	Narva Linnavalitsuse Kultuuriosakonna juhataja, komisjoni esimees
Narva Linnavolikogu liige

Narva Linnavolikogu hariduskomisjoni eesimees
Narva Haridustöötajate Liidu esindaja
Narva Linnavalitsuse Kultuuriosakonna peaspetsialist



4. Rakendussätted 

4.1 Korraldus jõustub seadusega sätestatud korras.

4.2 Tunnistatakse kehtetuks Narva Linnavalitsuse 08.06.2022. a korraldus nr 409-k „Ajutise komisjoni moodustamine“.

4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul                  korralduse teatavakstegemise päevast arvates.

